# Tikanga Ārahi

# Pūhara Mana Tangata

Hakihea 2019

Ka whakatakoto tēnei tuhinga i ngā Tikanga Ārahi mō te rōpū tohutohu Māori a te Kaitiaki Mana Tangata Matua, Pūhara Mana Tangata.

## Kaupapa

Ko tētahi o ngā tino whakaarotau mō te Kaitiaki Mana Tangata Matua kia anga atu ki te tangata whenua, kia pai ake hoki te pāhekoheko i Te Ao Māori i roto i te Tari o te Kaitiaki Mana Tangata.

Ka whāki te Kaitiaki Mana Tangata Matua i te rangapū i waenganui i a ngāi Māori me te Karauna i whakatūria e te Tiriti o Waitangi, ā, ka kite i tana hira i tana mahi ki te tirotiro motuhake i ngā tari Kāwanatanga. Ka noho haepapa te Kaitiaki Mana Tangata Matua ki te whakawhanake i te hononga ki a ngāi Māori kia whiwhi ngātahi ai ki ngā painga, e hangaia i runga i te māramatanga karioi, mahi tahi me te toitū hoki.

He wāhanga nō tēnei rautaki te whakatūranga o te Pūhara Mana Tangata (Pūhara) e te Kaitiaki Mana Tangata Matua hei rōpū tohutohu Māori.

Ko tā Pūhara:

* he whai i te whakaminenga rangatira rongonui matua me ētahi atu mātanga hei māngai mō ngā pakeketanga whānui me te wheako Ao Māori.
* whakatutuki i ngā hiahia o te Kaitiaki Mana Tangata Matua mā te whakarite i te tohutohu, tautoko me te ārahi mō Te Ao Māori whānui i roto i tana tukanga mō te whakawhitiwhiti kōrero me te whai wāhi a ngāi Māori.

Ko te kaupapa o Pūhara kia tuku i te mātanga me te rawa ahurea matatau, tae atu ki te ārahi me te āwhina ki te Kaitiaki Mana Tangata Matua.

Ka kōwhiri pea te Kaitiaki Mana Tangata Matua, i runga i tana ake whakataunga, ki te tāpae tēnei ārahitanga ahurea Ao Māori ki ētahi atu kaimahi mēnā e tika ana.

## Tūranga

Ko ngā whāinga matua ko te āwhina i te Kaitiaki Mana Tangata Matua i roto i ana whakawhitiwhiti kōrero me ngā mahi whai wāhi tae atu ki te:

1. hapahapai i te mahi a te Kaitiaki Mana Tangata Matua me tana tūranga ture kāwanatanga motuhake hei Āpiha Pāremata.
2. tuku i ngā tirohanga Ao Māori mō te āheinga o roto me ngā matatau ahurea
3. tuku tohutohu mō ngā hononga o te Karauna me ngāi Māori, me te arotahi ki ngā herenga o te Tiriti o Waitangi tae atu ki te ārahitanga, whakamāramatanga me te mamahi i ngā mātāpono o te Tiriti.
4. tuku tohutohu mō ngā raruraru ka whakaaweawe pea ki ngā hononga i waenganui i ngāi Māori me te Kaitiaki Mana Tangata Matua me tana tari, ā, mēnā he tikanga, wero i ngā pēneitanga me ngā tirohanga
5. tuku tohutohu me te tautoko mō te whakahaere i te whakawhitiwhiti kōrerorero whakaaweawe me te whai wāhi a ngāi Māori
6. tuku i nga tirohanga me ngā whakaaro mō te tautuhi me te whakawhanake i ngā hōtaka tika hei whakaniko i te ahunga rautaki o te Kaitiaki Mana Tangata Matua me te whakatairanga i tana hononga me te whai wāhi a ngāi Māori.

Kāore he mahi whakahaere, tūhura rānei tō te tūranga.

## Mematanga

Kei roto i te mematanga o Pūhara:

* he rangatira Māori hira, matua hoki (kaua e nui ake i te tokorima ngā mema)
* ētahi atu mātanga Māori hei māngai mō te whānui o ngā pakeketanga me te wheako Ao Māori (kaua e nui ake i te tokotoru ngā mema).

Waihoki:

* ko te mematanga mā te tono a te Kaitiaki Mana Tangata Matua
* Ko te Kaitiaki Mana Tangata Matua te Heamana o Pūhara (ka whakarite rānei i te Heamana Rīwhi mēnā kāore ia i reira)
* ka kōwhiri te Kaitiaki Mana Tangata Matua ki te matatau o ngā mema i ngā wā e tika ana
* ka kōrero pea te Kaitiaki Mana Tangata Matua ki tēnā mema, ki tēnā mema mēnā he take
* ka tono pea te Kaitiaki Mana Tangata Matua ki ana kaimahi ki te tae atu me te tuku tohutohu ki a Pūhara
* ko ētahi atu kaiwhakamahi, mātanga me ngā tāngata whai wheako ka tonoa pea kia tae atu e te Kaitiaki Mana Tangata Matua.

Ka āhei te mema kua whakatūria te rihaina i ngā wā katoa mēnā ka pēnei te pānui ā-tuhi ki te Kaitiaki Mana Tangata Matua.

## Taupatupatu whaipānga

Ka tonoa ngā mema o Pūhara kia whakaoti i tētahi rēhita taupatupatu whaipānga. Waihoki, e whakaponohia ana ko te mema e āta whakaaro ana ki ētahi taupatupatu whaipānga ka tautuhi me te whakamōhio atu ki te Kaitiaki Mana Tangata Matua. Ka noho haepapa te Kaitiaki Mana Tangata Matua ki te whakaanga ki ngā whākinga katoa o ngā taupatupatu whaipānga āhei ki te āhuatanga rahirahi, pai hoki.

## Te wāhanga whai wāhi

I te nuinga o te wā ko te whai wāhitanga o te tangata ki Pūhara ko ngā marama 12. He whakaritenga mō tētahi atu wāhanga. Heoi anō, ko te roanga o tēnei kei te hiahia o te Kaitiaki Mana Tangata Matua.

Ko te wāhanga o te rōpū tuatahi ko ngā marama 13 tae atu ki Hakihea i te tau 2020.

## Te Heamana

Ka whakahaere te Heamana i ngā hui katoa o Pūhara e tae atu ai ia. Ka taea e te Heamana te tono ki tētahi atu mema ki te whakahaere i tētahi hui mēnā kāore te Heamana i reira.

Ko te mahi a te Heamana, te tangata e noho ana hei rīwhi mō te Heamana rānei, ko te whakaae ki te rārangi take mō te hui me ngā meneti hei arotake me te hōrapa me te whakatūturu ka hōrapatia te rārangi take, ngā pepa hāngai me ngā meneti i te wā e tika ana. Ka noho haepapa hoki te Heamana mō te whakahaere pai, hātepe hoki o ngā hui me ngā kaupapa o Pūhara.

### **Whakahaerenga**

### Hui

Ka whakahaeretia ngā hui a Pūhara e te Kaitiaki Mana Tangata Matua (ka whakatū rānei ia i te Heamana Rīwhi mēnā kāore i reira).

I te nuinga o te wā ka tū ngā hui ki te whare o te Tari o te Kaitiaki Mana Tangata ki Te Whanganui-a-Tara, ā, ka whakahaerehia ōkawatia, me te mauhanga o ngā meneti o te hui.

Ka huawere te Kaitiaki Mana Tangata Matua i a Pūhara kia whakaaetia tana ake tukanga, hāunga e whai ake nei:

* Me mahi a Pūhara i ana mahi nō te tirohanga Ao Māori
* ko ngā tūemi rārangi take me te rōpū ka whakaaetia e te Kaitiaki Mana Tangata Matua
* ko ngā tirohanga me ngā whakaaro i tukuna e ngā mema ka rangona, ka whakautea hoki, ā, ka noho muna hoki
* ka whakahauhau ngā mema ki te mau mai i te whakaaro rerekē ki ēnei hui. He wero pea tō ēnei tirohanga, engari ka whakautea
* ko ngā tauākī tūmatanui e pā ana ki te mahi o Pūhara, ahakoa nā te Tari o te Kaitiaki Mana Tangata Matua, nā ngā mema o Pūhara me ō rātou rōpū whakahaere rānei, ka whakaaetia e Pūhara i mua i te tukunga
* ka whāki wawetia e ngā mema ngā taupatupatu whaipānga hei tūemi haere tonu i te tīmatanga o ia hui
* ka tautoko a Pūhara i ngā kōrerorero tuwhera me te pono, ā, ka mahi i te ara whai wāhi me te āhei.

### Auau

E whakaarohia ana e whā ngā wā ia tau ahumoni ka tūtaki a Pūhara.

Heoi anō, e whakaarohia ana ka hiahia hoki pea te Kaitiaki Mana Tangata Matua i ngā hui tāpiri i runga i te kōhukihuki, i te kaupapa rānei mēnā e hiahiatia ana.

I ētahi wā, ka tonoa pea ētahi mema e te Kaitiaki Mana Tangata Matua ki te tuku tohutohu i runga i ētahi take, hinonga rānei i waho atu o ngā wā hui kua whakaritea.

### Tuku pūrongo

Ko te mema o te Tīma Whakawhitiwhiti kōrerorero o te Kaitiaki Mana Tangata, me te tautoko whakahaere, ka noho hei takawaenga ki te Kaitiaki Mana Tangata Matua me Pūhara mō ngā take e puta mai ana, ka whaiwhai rānei i ngā kaupapa kua whakaaetia.

Ka hōrapatia ngā meneti o ēnei hui ki te Tīma Kaiwhakahaere Matua o te Tari, te Tīma Tohutohu Rautaki me ētahi atu kaimahi i runga i te hiahia o te Kaitiaki Mana Tangata Matua.

Ka āhei a Pūhara te tono ki ngā pūrongo, kia tae atu rānei te tangata, te rōpū rānei e whakaaro ana ia ka whiwhi ki te mōhiohio e tāpae ana ki te kaupapa e kōrerotia ana.

### Tautoko whakahaere

Ko te mema o te Tīma Whakawhitiwhiti Kōrero, me te tautoko whakahaere ka:

* whakatūturu kia whiwhi ngā mema ki ngā mōhiohio wātea, hāngai hoki kia kaua e iti iho i ngā rā e whitu i mua, kia āhei te whakareri tika mō te hui
* whakatūturu kia whai wā ngā mema me te whiwhi rauemi tika kia āta whakauru ki te hui
* ruruku i te rārangi take o te hui, te hōrapa i ngā pepa me te hopu i ngā meneti mō ia hui
* whakahaere i te taenga mai o te tangata, o te rōpū rānei e hiahiatia ana ki te tuku i ētahi atu mōhiohio
* whakahaere i ngā whakahaerenga me ngā pire mō ngā hui katoa.

## Utu

Ko te utu mō te rā mō ngā mema katoa ka whakaritea e te Kaitiaki Mana Tangata Matua i runga i tana ake kaupapa here.

Ko te utu mō te rā hei utu i te pānui me te whakareringa e hiahiatia ana i mua i te haerenga, me te whai wāhi ki te hui.

## Ngā utu me ngā pire

Ko ngā utu me ngā pire e whai ake nei ka utua, i muri i te tuku nama tika.

* utu mō ngā rerenga mō te haerenga katoa i te rā kotahi me ērā atu utu haere kia tae mai, me te hoki atu i raro i te kaupapa here a te Kaitiaki
* tēkehi ki ngā taunga rererangi me te tēkehi whakahoki i reira, tae atu ki ngā utu pāka i puta i ngā rā hui
* te tina me te paramanawa o te ata me te ahiahi ka whakaratohia i ngā rā hui.

Ko te utu mō te hoko o ētahi atu mātanga, rauemi, pūrongo rānei ka utua i runga i te hiahia a te Kaitiaki Mana Tangata Matua.

## Arotake

Ka taea tēnei tuhinga te arotake i te mutunga o te tau tuatahi o te wāhanga me te tīmatanga o ia wāhanga hou.